Source: https://eshop.toup.sk/vseobecne-obchodne-podmienky/21
Timestamp: 2019-07-18 10:07:52+00:00
Document Index: 13713779

Matched Legal Cases: ['§ 3', '§ 12', '§ 588', '§ 7', '§ 457', '§ 7']

Všeobecné obchodné podmienky | Nerezové komíny, rúry, vložky, komínové systémy | eshop TOUP
Prevádzkovateľom internetovej stránky eshop.toup.sk je:
zap. v OR OS Žilina, odd.Sro, vložka č. 59454/L
Tieto všeobecné obchodné podmienky sa vzťahujú na obchodné vzťahy medzi kupujúcim a spoločnosťou Toup s.r.o., Liptovská Porúbka 321, 033 01 Liptovský Mikuláš, IČO: 47225891, DIČ: 2023802011, zapísanou v obchodnom registri okresného súdu v Žiline, vložka č. 59454/L, oddiel Sro (ďalej len „predávajúci“) uzatvorených medzi predávajúcim a kupujúcim prostredníctvom internetovej stránky predávajúceho. Bližšie vymedzujú práva a povinnosti predávajúceho a kupujúceho a vo svojom aktuálnom znení tvoria obsah kúpnej zmluvy, resp. sú jej nedielnou súčasťou. Znenie VOP môže predávajúci meniť, či dopĺňať. Týmto ustanovením nie sú dotknuté práva a povinnosti, ktoré vznikli po dobe účinnosti predchádzajúceho znenia VOP.
Kupujúci odoslaním záväznej objednávky potvrdzuje, že akceptuje tieto VOP a potvrdzuje, že mu boli predávajúcim na jeho webovej stránke a v týchto VOP poskytnuté všetky povinné informácie a oznámenia podľa Občianskeho zákonníka a zákona č. 102/2014 Z.z. o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho a o zmene a doplnení niektorých zákonov. Vzťahy medzi kupujúcim a predávajúcim v internetovom obchode predávajúceho sa riadia týmito obchodnými podmienkami, ktoré sú pre obe zmluvné strany záväzné, pokiaľ nie je v zmluve výslovne stanovené niečo iné. Ak predávajúci a kupujúci uzatvoria písomnú kúpnu zmluvu, v ktorej si dohodnú podmienky odlišné od VOP, budú ustanovenia kúpnej zmluvy uprednostnené pred týmito VOP.
Na obchodné vzťahy (ako aj ďalšie právne vzťahy, ktoré môžu z nich vyplynúť) s fyzickými osobami, ktoré nekonajú v rámci predmetu svojej podnikateľskej činnosti, sa vzťahujú okrem všeobecných ustanovení Občianskeho zákonníka aj osobitné predpisy, najmä zákon č. 108/2000 o ochrane spotrebiteľa pri podomovom a zásielkovom predaji, zákon č. 250/2007 o ochrane spotrebiteľa.
Na obchodné vzťahy (ako aj ďalšie právne vzťahy, ktoré môžu z nich vyplynúť) s právnickými osobami, resp. s fyzickými osobami – podnikateľmi, sa vzťahujú najmä ustanovenia Obchodného zákonníka, resp. Občianskeho zákonníka.
Podmienkou platnosti elektronickej objednávky (ďalej len „objednávka“) je pravdivé a úplné vyplnenie všetkých požadovaných údajov a náležitostí v objednávkovom formulári, ktorými sú: meno a priezvisko kupujúceho (resp. kontaktnej osoby), poštová a fakturačná adresa, telefónne číslo, pri podnikateľských subjektoch názov firmy, IČO, DIČ, IČ DPH. Objednávku tvorí aj kód tovaru, počet kusov, dátum vystavenia objednávky, spôsob úhrady, spôsob prevzatia tovaru.
Údaje uvedené kupujúcim v objednávke sú predávajúcim považované za správne.
Kupujúci odoslaním objednávky predávajúcemu potvrdzuje, že predávajúci včas a riadne splnil svoje informačné povinnosti podľa § 3 ods. 1 zákona č. 102/2014 Z.z. o ochrane spotrebiteľa pri predaji tovaru a poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho a o zmene a doplnení niektorých zákonov. Predávajúci je povinný bezprostredne pred odoslaním objednávky kupujúceho informovať o hlavných vlastnostiach tovaru, celkovej cene tovaru vrátane všetkých nákladov, dĺžke trvania zmluvy, o podmienkach vypovedania zmluvy a o minimálnej dĺžke trvania záväzkov spotrebiteľa vyplývajúcich zo zmluvy, ak zo zmluvy vyplýva pre spotrebiteľa taký záväzok.
Po prijatí objednávky vydá predávajúci potvrdenie označené ako „potvrdenie objednávky“ o akceptovaní objednávky kupujúcemu formou emailu prípadne telefonicky.
Predávajúci je povinný bezprostredne po uzavretí zmluvy, najneskôr spolu s dodaním tovaru, poskytnúť kupujúcemu potvrdenie o uzatvorení zmluvy na trvanlivom nosiči.
Predávajúci si môže v prípade objednávky tovaru zhotoveného podľa osobitných požiadaviek kupujúceho, vyžiadať od kupujúceho zálohu v dohodnutej výške. Kupujúci poskytnutím zálohy udeľuje neodvolateľný súhlas predávajúcemu, že tovar za ktorí bola poskytnutá záloha spadá do okruhu tovarov definovaných v § 12 ods. 5 zákona č. 108/2000 Z.z. o ochrane spotrebiteľa pri podomovom predaji a zásielkovom predaji v znení neskorších predpisov a teda kupujúci nemôže odstúpiť od uzavretej zmluvy. Podľa § 588 Občianského zákonníka vzniká predávajúcemu povinnosť predmet kúpy kupujúcemu odovzdať a kupujúcemu povinnosť predmet kúpy prevziať a zaplatiť zaň predávajúcemu dohodnutú cenu.
V prípade, že kupujúci nezaplatí a neprevezme predmet kúpy, predávajúci je oprávnený požadovať náhradu škody spôsobenej porušením povinnosti, na ktorú sa vzťahuje zmluvná pokuta. Zmluvná pokuta je stanovená vo výške 20% ceny predmetu kúpy. Zaplatením zmluvnej pokuty sa kupujúci nezbavuje povinnosti zaplatiť kúpnu cenu v plnej výške.
Ak je kupujúci v omeškaní s prevzatím, môže predávajúci predmet kúpy uložiť na náklady kupujúceho vo verejnom skladišti alebo u iného uschovávateľa.
Predávajúci je oprávnený odstúpiť od potvrdenej objednávky v prípade, ak je tovar vypredaný, prípadne sa tovar už nevyrába alebo nedodáva alebo sa výrazným spôsobom zmenila cena dodávateľa tovaru. Predávajúci o tejto skutočnosti okamžite informuje kupujúceho. Ak kupujúci za tovar vopred zaplatil, predávajúci mu vráti zaplatenú sumu bezhotovostným prevodom na účet určený kupujúcim, do 3 pracovných dní od doručenia e­mailového oznámenia predávajúcim kupujúcemu.
Kupujúci má právo stornovať objednávku bez poplatku v deň vystavenia objednávky a v prípade, že tovar nebol ešte predávajúcim fakturovaný. Stornovanie objednávky je možné telefonicky alebo písomne faxom, e-mailom alebo poštou. Potvrdenie o stornovaní objednávky oznámi predávajúci kupujúcemu písomne faxom, emailom alebo poštou. Ak kupujúci za tovar zaplatil vopred, predávajúci mu vráti zaplatenú kúpnu cenu bezhotovostným prevodom na účet určený kupujúcim, do 3 pracovných dní od doručenia odstúpenia od zmluvy.
Kupujúci (spotrebiteľ) je oprávnený odstúpiť od zmluvy do 14 kalendárnych dní od prevzatia tovaru bez uvedenia dôvodu v súlade s ust. § 7 ods. 1 zákona č. 102/2014 Z.z. o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho a o zmene a doplnení niektorých zákonov. Lehota na odstúpenie od zmluvy sa predlžuje v prípadoch, ak predávajúci riadne a včas neposkytol kupujúcemu informácie o jeho práve odstúpiť od zmluvy. Ak ich predávajúci poskytol až dodatočne, najneskôr však do 12 mesiacov od začatia plynutia lehoty na odstúpenie od zmluvy, lehota na odstúpenie od zmluvy uplynie po 14 dňoch odo dňa, keď predávajúci dodatočne splnil informačnú povinnosť. A ak ich neposkytol ani dodatočne, lehota na odstúpenie od zmluvy uplynie po 12 mesiacoch a 14 dňoch odo dňa začatia plynutia lehoty na odstúpenie od zmluvy. Náklady na vrátenie tovaru znáša sám kupujúci, ktorý je povinný zaslať nepoškodený tovar na adresu spoločnosti. Okrem prípadov, ak predávajúci súhlasil, že ich bude znášať sám, alebo ak si predávajúci nesplnil povinnosť informovať kupujúceho o tom, že v prípade odstúpenia od zmluvy bude povinný znášať náklady na vrátenie tovaru.
Predávajúci má povinnosť bez zbytočného odkladu, najneskôr do 14 dní odo dňa doručenia oznámenia o odstúpení od zmluvy spolu s vráteným tovarom vrátiť spotrebiteľovi všetky platby spolu so všetkými nákladmi a poplatkami, ktoré prijal od spotrebiteľa na základe zmluvy alebo v súvislosti s ňou.
Ak kupujúci odstúpi od zmluvy a doručí predávajúcemu tovar, ktorý je použitý a je poškodený alebo neúplný, vráti predávajúci kupujúcemu už zaplatenú kúpnu cenu za tovar uvedenú v záväznom potvrdení objednávky, ale zníženú v súlade s ust. § 457 Občianskeho zákonníka o hodnotou jeho opotrebenia vo výške 1% z celkovej ceny tovaru za každý deň používania tovaru a o hodnotu opravy a uvedenia tovaru do pôvodného stavu v lehote 15 pracovných dní od doručenia odstúpenia od kúpnej zmluvy a po vrátení tovaru predávajúcemu na účet určený kupujúcim.
poskytnutie služieb, ak sa služba začala plniť so súhlasom kupujúceho pred uplynutím lehota na odstúpenie od zmluvy podľa VOS,
predaj tovaru alebo poskytnutie služieb, ktorých cena závisí od pohybu cien na finančnom trhu, ktoré predávajúci nemôže ovplyvniť.
Odstúpenie od zmluvy musí byť vykonané doručením písomného oznámenia o odstúpení od zmluvy spolu so všetkými poskytnutými dokladmi a doručením tovaru, ktorý bol dodaný na základe zmluvy, ktorej sa odstúpenie týka. Písomná forma odstúpenia od zmluvy sa vyžaduje, aby nevznikli pochybnosti, či ide o odstúpenie od zmluvy, reklamáciu alebo inú požiadavku kupujúceho.
Povinnosť predávajúceho dodať objednaný tovar je splnená jeho odovzdaním kupujúcemu v dohodnutom mieste plnenia alebo okamihom odovzdania na prepravu dopravcovi (prepravnej firme) namiesto určenia. Kupujúci je povinný prevziať tovar na mieste, ktoré je uvedené v potvrdení objednávky. Tovar bude dodaný predávajúcim s využitím služieb tretích subjektov (prepravná firma) alebo vlastnými prostriedkami, alebo na základe dohody s kupujúcim bude tovar pripravený u vopred dohodnutého dodávajúceho, ak nebude vyslovene dohodnuté inak. Prepravná firma ručí za zásielku do okamihu odovzdania tovaru kupujúcemu alebo osobe oprávnenej objednaný tovar prevziať.
Vlastnícke právo k tovar prechádza na kupujúceho okamihom dodania tovaru s odkladacou podmienkou zaplatenia kúpnej sumy v plnej výške. Do doby prechodu vlastníckych práv z predávajúceho na kupujúceho, ktorý má tovar v držbe, má kupujúci všetky povinnosti uschovateľa veci, je povinný tovar na vlastné náklady bezpečne uschovať a označiť ho tak, aby boli za každých okolností identifikovateľné ako tovar predávajúceho.
Predávajúci zabezpečí dodanie tovaru kupujúcemu čo možno v najkratšej dobe od prijatia objednávky. Dodacie lehoty sú uvedené na web stránke. Kupujúci berie na vedomie, že uvádzaný termín dodávky má orientačný charakter. Kupujúci súhlasí s predĺžením dodacej lehoty v prípade, ak si to vyžiadajú iné okolnosti a bude o prípadnom predĺžení informovaný. V prípade, že predávajúci nie je schopný dodať kupujúcemu všetok objednaný tovar v dohodnutom termíne, upovedomí o tejto veci kupujúceho a oznámi mu predpokladaný termín dodania objednaného tovaru alebo mu navrhne dodanie alternatívneho tovaru.
Pri preberaní tovaru je kupujúci povinný skontrolovať mechanickú neporušenosť a kompletnosť zásielky, čo potvrdí podpisom na prepravnom liste. Pokiaľ je zásielka viditeľne poškodená alebo zničená, kupujúci je povinný s prepravcom o tejto skutočnosti spísať protokol, zásielku neprebrať a ihneď kontaktovať predávajúceho. Akékoľvek neskoršie reklamácie na množstvo a mechanické porušenie tovaru nebudú akceptované. V prípade, že je tovar na sklade sa okamžite realizuje odoslanie objednávky. Ak sa tovar nedistribuoval z dôvodu nedostatku na sklade, odošle sa okamžite po jeho dodaní na sklad.
Nebezpečenstvo škody na tovaroch prechádza na kupujúceho momentom prevzatia tovaru kupujúcim alebo jeho splnomocnencom.
Prevádzkovateľ je oprávnený požadovať splnenie záväzkov, najmä uhradenie ceny za tovar bez ohľadu na to, že vlastníctvo k tovaru a službám ešte neprešlo na kupujúceho.
Predávajúci dodá kupujúcemu najneskôr spolu s tovarom v písomnej alebo elektronickej podobe všetky doklady potrebné na prevzatie a užívanie tovaru a ďalšie doklady predpísané platnými právnymi predpismi (návod v štátnom jazyku, záručný list, dodací list, daňový doklad). Ak doklad chýba, prosíme informuje nás čo najskôr telefonicky alebo na e­mailovú adresu eshop@toup.sk
Objednaný tovar bude odoslaný kupujúcemu zvoleným spôsobom (Slovenskou poštou, prepravnou firmou alebo osobne). Za doručenie objednaného tovaru predávajúci účtuje prepravné náklady vo výške v závislosti od vybratého spôsobu prepravy podľa aktuálnych cenníkov prepravcov. Prepravné náklady nie sú účtované pri osobnom odbere.
Kupujúci je povinný zaplatiť predávajúcemu kúpnu cenu dohodnutú v potvrdení objednávky vrátane nákladov na doručenie tovaru. Kúpna cena bude považovaná za uhradenú iba po pripísaní celej kúpnej ceny na účet predávajúceho v stanovenom termíne.
Cena tovaru je uvedená na internetovej stránke predávajúceho. Ceny uvedené na stránkach obchodu platia výhradne pre nákup uskutočnený prostredníctvom internetového obchodu. Súčasťou ceny nie je poradenská činnosť, dopravné, montáž, ani žiadne iné náklady, pokiaľ to nie je uvedené na internetovej stránke alebo v popise produktu. Predávajúci sa zaväzuje dodať kupujúcemu tovar za cenu platnú v čase objednania tovaru.
Spôsob platby­ kúpnej ceny:
platbou na dobierkou
bezhotovostným prevodom na účet predávajúceho
Zvýhodnená cena a ponuka tovaru je zreteľne označená symbolom „Akcia“. Platnosť zvýhodnenej ceny trvá do vypredania zásob alebo počas trvania doby uvedenej pri zvýhodnenej cene.
Pred prvým použitím je kupujúci povinný preštudovať si záručné podmienky vrátane návodu na obsluhu a následne sa týmito informáciami dôsledne riadiť.
Záručná doba pre plnenie spotrebiteľských zmlúv (zákon č 40/1964 Z.z. Občiansky zákonník v znení neskorších predpisov) je stanovená na minimálne 24 mesiacov odo dňa uzavretia kúpnej zmluvy.
Reklamácie sú vybavované podľa platných právnych predpisov Slovenskej republiky a podľa Reklamačného poriadku, ktorý sa nachádza na internetovej stránke predávajúceho.
Kupujúci (spotrebiteľ) má právo vrátiť tovar bez udania dôvodu do 7 dní od dátumu doručenia v neporušenom stave vrátane obalov a dokladov, ktoré boli dodané spolu s ním. Kupujúci je povinný tovar, ktorý vracia, zaslať formou bežného alebo obchodného balíku poštou, prepravnou firmou alebo priniesť osobne do prevádzky firmy (nie dobierkou).
Reklamovať je možné len tovar zakúpený u predávajúceho. Pri uplatnení záruky sa kupujúci riadi pokynmi uvedenými v reklamačnom poriadku nachádzajúceho sa na internetovej stránke obchodu alebo v záručnom liste, prípadne kontaktuje predávajúceho pre spresnenie uplatnenia reklamácie.
Predávajúci vybaví reklamáciu najneskôr do 30 dní od začiatku reklamačného konania. Predávajúci oznámi výsledok vybavenia reklamácie kupujúcemu v zákonnej lehote a to písomne emailom alebo poštou. V prípade, že predávajúci alebo tretia osoba, ktorá vykonáva servis tovaru rozhodne, že reklamácia nie je oprávnená, predávajúci zašle tovar na vlastné náklady na odborné posúdenie znalcovi, autorizovanej, notifikovanej alebo akreditovanej osobe.
Predávajúci sa zaväzuje, že bude od kupujúceho vyžadovať len údaje, ktoré slúžia výlučne pre potreby súvisiace s plnením záväzkov vyplývajúcich z kúpnej zmluvy. V prípade, že je fyzickou osobou, je povinný oznámiť predávajúcemu svoje meno a priezvisko, adresu trvalého bydliska vrátane PSČ, číslo telefónu a mailovú adresu. V prípade, že je právnickou osobou, je povinný oznámiť predávajúcemu svoje obchodné meno, adresu sídla vrátane PSČ, IČO, číslo telefónu a mailovú adresu.
Kupujúci vyhlasuje, že súhlasí v zmysle ust. § 7 ods. 1 zákona č. 428/2002 Z.z. o ochrane osobných údajov v znení neskorších predpisov, aby predávajúci spracoval a uschovával jeho osobné údaje, ktoré sú potrebné pri činnosti predávajúceho a spracovával ich vo všetkých svojich informačných systémoch. Kupujúci zároveň poskytuje predávajúcemu svoj súhlas s poskytnutím osobných údajov inej osobe a s cezhraničným prenosom osobných údajov i do tretích krajín (akýchkoľvek krajín v rámci Európskej únii a krajín tzv. bezpečného prístavu). Predávajúci sa zaväzuje, že bude s osobnými údajmi kupujúceho zaobchádzať a nakladať v súlade s platnými právnymi predpismi SR. Kupujúci udeľuje predávajúcemu tento súhlas na dobu neurčitú.
Pri registrácii má kupujúci možnosť zvoliť si zasielanie informácií o nových produktoch alebo iných marketingových informácií od predávajúceho.
Predávajúci sa zaväzuje k tomu, že na základe písomnej alebo telefonickej žiadosti kupujúceho i bez udania dôvodov, kedykoľvek jeho osobné údaje vymaže zo svojej databázy.
Kupujúci prehlasuje, že sa pred vyplnením objednávky oboznámil s týmito všeobecnými obchodnými podmienkami a že s nimi súhlasí. Bez ohľadu na ostatné ustanovenia zmluvy, nezodpovedá predávajúci kupujúcemu za ušlý zisk, stratu príležitosti alebo žiadne iné nepriame alebo následné straty v dôsledku nedbalosti, porušenia zmluvy alebo vzniknuté iným spôsobom. V prípade, ak sa preukážu kompetentným orgánom Slovenskej republiky niektoré ustanovenia týchto podmienok ako neplatné alebo nevynútiteľné, a to celkom alebo čiastočne, platnosť a vynútiteľnosť ostatných ustanovení a zvyšné časti príslušného ustanovenia tým zostávajú nedotknuté.
V prípade, že sa vo vzťahu založenom kúpnou zmluvou bude medzinárodný prvok, potom sa strany dohodli, že vzťah sa bude riadiť slovenským právom.
Týmto nie sú dotknuté práva spotrebiteľa vyplývajúce zo všeobecne záväzných právnych predpisov.
V Liptovskej Porúbke, 1.5.2016